รัฐบาลไทย-ข่าวทำเนียบรัฐบาล-เริ่มแล้ว!! ศูนย์ฟื้นฟูสภาพทางสังคมอำเภอชัยบาดาล นำผู้เสพยาเสพติด เข้ารับการบำบัดฟื้นฟู คืนคนดีสู่สังคม  อำเภอชัยบาดาล บูรณาการภาคีเครือข่าย นำผู้เสพยาเสพติด เข้ารับการบำบัดฟื้นฟู
วันอาทิตย์ที่ 17 มีนาคม 2567
17/03/2567
เริ่มแล้ว!! ศูนย์ฟื้นฟูสภาพทางสังคมอําเภอชัยบาดาล นําผู้เสพยาเสพติด เข้ารับการบําบัดฟื้นฟู คืนคนดีสู่สังคม  อําเภอชัยบาดาล บูรณาการภาคีเครือข่าย นําผู้เสพยาเสพติด เข้ารับการบําบัดฟื้นฟู
เริ่มแล้ว!! ศูนย์ฟื้นฟูสภาพทางสังคมอําเภอชัยบาดาล นําผู้เสพยาเสพติด เข้ารับการบําบัดฟื้นฟู คืนคนดีสู่สังคม  อําเภอชัยบาดาล บูรณาการภาคีเครือข่าย นําผู้เสพยาเสพติด เข้ารับการบําบัดฟื้นฟู คืนคนดีสู่สังคม นายอําเภอเน้นย้ํา "กําลังใจเป็นสิ่งสําคัญ"
เริ่มแล้ว!! ศูนย์ฟื้นฟูสภาพทางสังคมอําเภอชัยบาดาล นําผู้เสพยาเสพติด เข้ารับการบําบัดฟื้นฟู คืนคนดีสู่สังคม อําเภอชัยบาดาล บูรณาการภาคีเครือข่าย นําผู้เสพยาเสพติด เข้ารับการบําบัดฟื้นฟู คืนคนดีสู่สังคม นายอําเภอเน้นย้ํา "กําลังใจเป็นสิ่งสําคัญ" พร้อมจัดระบบเฝ้าระวังไม่ให้ผู้ที่เข้ารับการบําบัดฟื้นฟูกลับมายุ่งเกี่ยวกับยาเสพติดอีก
วันนี้ (17 มี.ค.67) ดร.ภาณุพงศ์ ศิริ นายอําเภอชัยบาดาล จังหวัดลพบุรี เปิดเผยว่าตามที่กระทรวงมหาดไทยกําหนดนโยบายเร่งด่วน Quick Win ในระยะ 3 เดือน ด้านการป้องกันและปราบปรามการกระทําความผิดเกี่ยวกับยาเสพติด เช่น การทําลายเครือข่ายนักค้ายาเสพติดและยึดอายัดทรัพย์สิน การติดตามจับกุมผู้มีหมายจับคดียาเสพติด การค้นหาผู้เสพยาเสพติดทั่วประเทศ ตรวจสอบและติดตามข้อร้องเรียนของประชาชน รวมถึงการกําหนดมาตรการและกรอบเวลาด้านการบําบัดฟื้นฟูผู้ติดยาเสพติด ประกอบกับบทบัญญัติตามประมวลกฎหมายยาเสพติด มาตรา 118 กําหนดให้กระทรวงมหาดไทยจัดตั้งศูนย์ฟื้นฟูสภาพทางสังคมเพื่อให้ความช่วยเหลือแก่ผู้ติดยาเสพติดหรือผู้ผ่านการบําบัดรักษา เพื่อฟื้นฟูสภาพทางสังคมแก่ผู้ติดยาเสพติดหรือผู้ผ่านการบําบัดรักษา เกี่ยวกับการประกอบอาชีพ การศึกษา การติดตามดูแลปัญหาด้านสุขภาพ และการให้การสงเคราะห์อื่น ๆ เพื่อให้บุคคลดังกล่าวสามารถดํารงชีวิตในสังคมได้อย่างปกติสุข โดยไม่กลับมากระทําความผิดเกี่ยวกับยาเสพติดซ้ําอีก
ดร.ภาณุพงศ์ ศิริ นายอําเภอชัยบาดาล กล่าวต่อว่า อําเภอชัยบาดาลได้ดําเนินโครงการศูนย์ฟื้นฟูสภาพทางสังคม เพื่อนําผู้ใช้/ผู้เสพยาเสพติดเข้ารับการบําบัดฟื้นฟูเพื่อคืนคนดีสู่สังคม ระยะเวลาอบรม 15 วัน (ระหว่างวันที่ 16 - 30 มี.ค. 2567) ณ วิทยาลัยชัยบาดาลพิพัฒน์ โดยได้รับงบประมาณเงินอุดหนุนจากองค์กรปกครองส่วนท้องถิ่น เป้าหมายจํานวน 60 คน โดยตลอดทั้ง 15 วัน ผู้เข้ารับการอบรม จะได้รับความรู้ทางกฎหมาย การกล่อมเกลาจิตใจ กิจกรรมจิตอาสา การฝึกอาชีพ รวมทั้งแนวทางการดํารงชีวิตตามหลักปรัชญาของเศรษฐกิจพอเพียง เป็นต้น ซึ่งวิทยากรเป็นการบูรณาการร่วมจากทุกภาคส่วนที่เกี่ยวข้อง อาทิ พระสงฆ์ ฝ่ายปกครอง ตํารวจ ทหาร พัฒนาชุมชน สาธารณสุข เกษตร วิทยาลัยการอาชีพ เป็นต้น โดยในวันนี้ มีกิจกรรมละลายพฤติกรรม และปรับบุคลิกภาพ ซึ่งตนได้รับความร่วมมือจากพี่น้องประชาชนที่ช่วยเหลือกันจัดหารองเท้าผ้าใบ และถุงเท้า ให้กับผู้เข้าอบรม เพื่อให้กําลังใจให้กับผู้เข้าอบรมอีกด้วย
"หลังจากผู้เข้ารับการอบรมกลับไปใช้ชีวิตที่ชุมชนแล้ว ขอให้บุคคลในบ้าน ครอบครัว และชุมชน ช่วยกันพูดคุยให้กําลังใจ ซึ่งเป็นสิ่งสําคัญมากในการที่จะเลิกข้องเกี่ยวกับยาเสพติด โดยอําเภอชัยบาดาลมีนโยบายที่เน้นย้ําให้ทุกภาคส่วนที่เกี่ยวข้องร่วมกันเฝ้าระวังไม่ให้กลับมาเสพซ้ํา และหลังจากฝึกอบรมครบ 15 วันแล้ว ศูนย์ปฏิบัติการป้องกันและปราบปรามยาเสพติดอําเภอ มอบหมายชุดปฏิบัติการประจําตําบล (ชปต.) ร่วมกับกํานัน ผู้ใหญ่บ้าน ฯลฯ อาสาสมัครสาธารณสุขประจําหมู่บ้าน หรือบุคลากรของหน่วยงานอื่น ๆ ทําหน้าที่ติดตามดูแลช่วยเหลือต่อเนื่อง และบันทึกข้อมูลลงในระบบข้อมูลการบําบัดรักษาและฟื้นฟูผู้ติดยาเสพติดของประเทศ (บสต.) เพื่อให้ผู้ป่วยที่ผ่านการบําบัดฟื้นฟู กลับคืนสู่สังคมได้อย่างปกติสุขได้อย่างแท้จริง" ดร.ภาณุพงศ์ กล่าว
ดร.ภาณุพงศ์ ศิริ นายอําเภอชัยบาดาล กล่าวในช่วงท้ายว่า อําเภอชัยบาดาลมุ่งมั่นขับเคลื่อนนโยบายของกระทรวงมหาดไทยในการแก้ไขปัญหามุ่งยาเสพติดอย่างต่อเนื่องและจริงจัง โดยเฉพาะการพุ่งเป้า Re X-Ray พื้นที่ในทุกอําเภออย่างต่อเนื่อง เพื่อกวาดล้างยาเสพติดและสิ่งผิดกฎหมาย พร้อมได้กําชับให้เจ้าหน้าที่ฝ่ายปกครองยกระดับความเข้มข้นในการลาดตระเวนอย่างต่อเนื่อง และขอความร่วมมือจากพี่น้องประชาชน หากมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง
#กระทรวงมหาดไทย #บําบัดทุกข์บํารุงสุข